**অনুকৃতি গুসাঁই** (হিন্দি: अनुकृति গুसांई, জন্ম: ২৫শে মার্চ ১৯৯৪) হলেন একজন ভারতীয় মডেল, টেলিভিশন উপস্থাপক এবং প্ল্যানেট বলিউড নিউজের উপস্থাপক। গুসাঁই মিস এশিয়া প্যাসিফিক ওয়ার্ল্ড ইন্ডিয়া ২০১৪-এর মুকুট জয় করেছেন এবং মিস এশিয়া প্যাসিফিক ওয়ার্ল্ড ২০১৪-এ ভারতের প্রতিনিধিত্ব করেছেন; যেখানে তিনি চতুর্থ রানার আপ হয়েছিলেন। তিনি ফেমিনা মিস ইন্ডিয়া দিল্লি ২০১৩-এর মুকুট এবং ব্রাইড অফ দ্য ওয়ার্ল্ড ইন্ডিয়া ২০১৩-এর বিজয়ী। ২০১৭ সালে তিনি সুন্দরী প্রতিযোগিতায় ফিরে এসে তিনি ফেমিনা মিস ইন্ডিয়া উত্তরাখণ্ড ২০১৭ জয় করেন এবং নতুন বিন্যাসের অধীনে শীর্ষস্থানীয় চূড়ান্ত প্রতিযোগীদের মধ্যে তিনি তাঁর স্বদেশ রাজ্য উত্তরাখণ্ডকে প্রতিনিধিত্ব করেছিলেন। ফেমিনা মিস ইন্ডিয়া ২০১৭ প্রতিযোগিতায় তিনি মিস গ্র্যান্ড ইন্ডিয়া ২০১৭ হিসাবে নিয়োগ পেয়েছিলেন এবং মিস গ্র্যান্ড ইন্টারন্যাশনাল ২০১৭-এ ভারতের প্রতিনিধিত্ব করেছিলেন, যে আসরটি ভিয়েতনামে অনুষ্ঠিত হয়েছিল; সেখানে তিনি শীর্ষ ২০ প্রতিযোগীর মধ্যে অন্যতম ছিলেন।

প্রারম্ভিক জীবন এবং শিক্ষা
--------------------------

অনুকৃতি উত্তর ভারতের উত্তরাঞ্চল রাজ্য উত্তরাখণ্ডের পাউড়ি গড়ওয়াল জেলার ল্যান্সডাউনে ১৯৯৪ সালের ২৫শে মার্চ তারিখে জন্মগ্রহণ করেছেন। তিনি কান্দোলি গ্রামে তাঁর শৈশব অতিবাহিত করেছেন। তিনি উত্তম সিং গুসাঁই ও নর্মদা দেবীর তিন সন্তানের মধ্যে প্রথম। অনুকৃতি ল্যান্সডাউন আর্মি পাবলিক স্কুল থেকে তাঁর স্কুল জীবনের পড়াশোনা শেষ করেছেন। গুসাঁই তাঁর স্কুল জীবনে "সেরা সংলাপ বলা বিভাগে" পুরস্কার জয় করেছেন। তিনি দেরাদুনের ডিআইটি বিশ্ববিদ্যালয় থেকে কম্পিউটার বিজ্ঞান প্রকৌশল বিভাগে স্নাতক ডিগ্রি অর্জন করেছেন।

পেশা
----

২০১৪ সালে মহাত্মা গান্ধী সম্মান গ্রহণ করছেন অনুকৃতি গুসাঁই
গুসাঁই বেনেট কোলম্যান অ্যান্ড কোং লিমিটেডে (বিসিসিএল) কাজ করার মধ্য দিয়ে তার কর্মজীবন শুরু করেছিলেন।

### ফেমিনা মিস ইন্ডিয়া

২০১৩ সালে, গুসাঁই ফেমিনা মিস ইন্ডিয়া দিল্লি ২০১৩-এ একজন প্রতিযোগী হিসেবে অংশগ্রহণ করেছিলেন। অতঃপর তিনি ফেমিনা মিস ইন্ডিয়া দিল্লি ২০১৩ জয়লাভ করেন; এবং একই সাথে সেখানে তিনি "ফেমিনা মিস টাইমলেস বিউটি" এবং "ফেমিনা মিস গ্লোয়িং স্কিন"-সহ দুটি উপাধি জিতেছিলেন।

২০১৩ সালের ২৪শে মার্চ তারিখে মুম্বইয়ে অনুষ্ঠিত ফেমিনা মিস ইন্ডিয়া ২০১৩-এর শীর্ষ ৫ চূড়ান্ত প্রতিযোগীর মধ্যে একজন ছিলেন গুসাঁই। মিস ইন্ডিয়া ২০১৩-এর উপ-প্রতিযোগিতায় তিনি "মিস বিউটিফুল স্মাইল" এবং "মিস ফটোজেনিক"-এর উপাধি জয়লাভ করেছেন। গুসাঁই পন্ডসের ফেমিনা মিস ইন্ডিয়া দিল্লি ২০১৩ বিজয়ী; তিনি চূড়ান্ত পর্বে বিদ্যমান ১৪ জন প্রতিযোগীকে হারিয়েছিলেন। এই প্রতিযোগিতা জয়লাভের পাশাপাশি তিনি "পিসিজে ফেমিনা মিস টাইমলেস বিউটি" এবং "পন্ডস ফেমিনা মিস গ্লোইং স্কিন"-এর খেতাব জয়লাভ করেছেন।

### মিস এশিয়া প্যাসিফিক ওয়ার্ল্ড

২০১৪ সালে, তিনি মিস ইন্ডিয়া এশিয়া প্যাসিফিক ওয়ার্ল্ড ২০১৪-এর মুকুট জয়লাভ করেছিলেন এবং দক্ষিণ কোরিয়ার সিউলের গ্র্যান্ড হিল্টন হোটেলে অনুষ্ঠিত মিস এশিয়া প্যাসিফিক ওয়ার্ল্ড ২০১৪-তে ভারতের প্রতিনিধিত্ব করেছিলেন; যেখানে তিনি চতুর্থ রানার আপ হয়েছিলেন। উক্ত প্রতিযোগিতার মূল অনুষ্ঠান গুসাঁইয়ের পরিহিত সোনালী গাউন, ককটেল শাড়ি এবং বডিস্যুট- সবগুলিই পরিকল্পনা ও নির্মাণ করেছিলেন পরিকল্পক রাকেশ আগারওয়াল।

তথ্যসূত্র
---------

1. ↑  "Grand Finale of POND'S Femina Miss India Delhi 2013"। indiatimes.com। [*স্থায়ীভাবে অকার্যকর সংযোগ*]
2. ↑  "INTERVIEW, Anukriti Gusain will represent India at Miss Asia Pacific World 2014"। Youtube। ২৩ মে ২০১৪।
3. ↑  "Finalists -Anukriti Gusain"। Miss Asia Pacific World official website। ২০১৪-০৫-১৩ তারিখে মূল থেকে আর্কাইভ করা।
4. ↑  "Miss Asia Pacific World anytime in Uttarakhand"। amarujala.com। ২৭ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০২০।
5. ↑  "Trending at PFMI"। BeBEAUTIFUL Portal। ২৮ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০২০।
6. ↑  "Anukriti Gusain to lead India at Bride of The World 2013 Pageant in Taiwan"। *Biharprabha News*। সংগ্রহের তারিখ ৯ নভেম্বর ২০১৩।
7. ↑  "Uttarakhand produces not just great Chief Ministers but also the best beauty queens: Anukriti Gusain"। Times Of India। ২০ জুন ২০১৭। সংগ্রহের তারিখ ২৩ জুন ২০১৭।
8. ↑  "Anukriti Gusain Height, Weight"। সংগ্রহের তারিখ ২৬ মার্চ ২০২০।
9. ↑  "Votes sought for Miss India contestant"। *htsyndication.com*। ৫ মার্চ ২০১৩। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০২০।
10. ↑  "Anukriti Gusain - Profile"। indiatimes.com। ১৫ মে ২০১৩ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০২০।
11. 1 2  "Miss India 2013 finalist Anukruti Gusain is the fourth runner-up at Miss Asia Pacific World 2014."। *Times of India News*। ১ জুন ২০১৪।
12. ↑  "Femina Miss India 2013 Grand Finale"। Times of India Portal।
13. ↑  "Anukriti Gusain wins the title of 'Closup Femina Miss Beautiful Smile'"। The Times of India।
14. ↑  "Sub-Title 'Femina Miss Photogenic' Anukriti Gusain"। The Times of India।
15. ↑  "POND'S Femina Miss India Delhi 2013 WINNERS UNVEILED!"। IndiaTimes Portal। ২৯ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০২০।
16. ↑  "What will Indian beauty Anukriti Gusain wear at Miss Asia Pacific World pageant? Anukriti to flaunt Agarvwal's designs at Miss Asia Pacific World"। *apunkachoice.com*। ২৪ মে ২০১৪। ২৭ মে ২০১৪ তারিখে মূল থেকে আর্কাইভ করা।

বহিঃসংযোগ
---------


উইকিমিডিয়া কমন্সে **অনুকৃতি গুসাঁই** সংক্রান্ত মিডিয়া রয়েছে।

* দাপ্তরিক ওয়েবসাইট